CELEX: 32004D0067
Language: hu
Date: 2004-01-06 00:00:00
Title: A Bizottság határozata (2004. január 6.) Hollandia régiói kiigazításának figyelembevétele céljából a 2000/807/EK határozat második alkalommal történő módosításáról (az értesítés a C(2003) 5312. számú dokumentummal történt)EGT vonatkozású szöveg

Fontos jogi nyilatkozat

|

32004D0067

Hivatalos Lap L 013 , 20/01/2004 o. 0043 - 0043

		A Bizottság határozata(2004. január 6.)Hollandia régiói kiigazításának figyelembevétele céljából a 2000/807/EK határozat második alkalommal történő módosításáról(az értesítés a C(2003) 5312. számú dokumentummal történt)(EGT vonatkozású szöveg)(2004/67/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre [1], és különösen annak 5. cikkére,mivel:(1) A 2000/807/EK bizottsági határozat [2] megállapítja az állatbetegségek 82/894/EGK irányelv szerinti bejelentésére szolgáló kódolt formát és kódokat.(2) Hollandia az állatbetegségekre vonatkozó mentesítési terveinek kidolgozása során kiigazította az ország területi felosztását. Az új régiók határait úgy állapította meg, hogy egy esetleges járványkitörés alkalmával könnyebben ellenőrizhetők legyenek. Hollandia régióinak kiigazítása érinti a 2000/807/EK határozatban meghatározott, az állatbetegségek közösségi bejelentő rendszerét (ADNS). Az ADNS-ben jelenleg szereplő régiók helyébe ezért az új régióknak (területi egységeknek) kell lépniük.(3) A 2000/807/EK határozatot ezért ennek megfelelően módosítani kell.(4) Az átadott információk titkosságának védelme érdekében e határozat mellékletét nem szabad nyilvánosságra hozni.(5) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA 2000/807/EK határozat V. melléklete e határozat mellékletével összhangban módosul.2. cikkEzt a határozatot 2004. január 1-jétől kell alkalmazni.3. cikkEnnek a határozatnak a tagállamok a címzettjei.Kelt Brüsszelben, 2004. január 6-án.a Bizottság részérőlDavid Byrnea Bizottság tagja[1] HL L 378., 1982.12.31., 58. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.[2] HL L 326., 2000.12.22., 80. o. A legutóbb a 2002/807/EK határozattal (HL L 279., 2002.10.17., 50. o.) módosított határozat.--------------------------------------------------